CELEX: C2007/211/74
Language: sk
Date: 2007-09-08 00:00:00
Title: Vec T-233/07 P: Odvolanie podané 5. júla 2007 : Maddalena Lebedef-Caponi proti rozsudku Súdu pre verejnú službu z  25. apríla 2007 vo veci F-71/06, Lebedef-Caponi/Komisia

8.9.2007   
            
            
               SK
            
            
               Úradný vestník Európskej únie
            
            
               C 211/39
            
         Odvolanie podané 5. júla 2007: Maddalena Lebedef-Caponi proti rozsudku Súdu pre verejnú službu z 25. apríla 2007 vo veci F-71/06, Lebedef-Caponi/Komisia
   (Vec T-233/07 P)
   (2007/C 211/74)
   Jazyk konania: francúzština
   Účastníci konania
   
      Odvolateľka: Maddalena Lebedef-Caponi (Senningerberg, Luxemburské veľkovojvodstvo) (v zastúpení: F. Frabetti, advokát)
   
      Ďalší účastník konania: Komisia Európskych spoločenstiev
   Návrhy odvolateľky
   
               —
            
            
               zrušiť rozsudok Súdu pre verejnú službu z 25. apríla 2007 vo veci F-71/06,
            
         
               —
            
            
               vyhovieť návrhom odvolateľky predloženým v prvostupňovom konaní a vyhlásiť žalobu vo veci F-71/06 za prípustnú a dôvodnú,
            
         
               —
            
            
               subsidiárne, vrátiť vec na posúdenie Súdom pre verejnú službu,
            
         
               —
            
            
               rozhodnúť o výdavkoch, trovách a odmenách a zaviazať Komisiu na ich náhradu.
            
         Odvolacie dôvody a hlavné tvrdenia
   Odvolateľka vo svojom odvolaní navrhuje zrušiť rozsudok Súdu pre verejnú službu, ktorým sa zamieta žaloba, ktorou sa domáhala zrušenia jej hodnotenia služobného postupu za obdobie od 1. januára do 31. decembra 2004.
   Na podporu svojho odvolania odvolateľka uvádza, že Súd pre verejnú službu sa dopustil nesprávneho výkladu a posúdenia skutkových okolností, na základe ktorého rozhodol o dôvodnosti kritických hodnotení týkajúcich sa odvolateľky uvedených v spornom hodnotení služobného postupu.